ORDE do 16 de xuño de 2005 pola que se ditan normas para garantir os servizos esenciais durante a folga convocada polo persoal da Compañía de Radio Televisión de Galicia e das súas sociedades para os días 17 e 19 de xuño de 2005.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/06/2005

De acordo co disposto no artigo 1 do Decreto 155/1988, do 9 de xuño, o exercicio do dereito de folga do persoal que exerce a súa actividade en entidades públicas encargadas da prestación de calquera tipo de servizo público enténdese condicionado a que se manteñan os servizos esenciais definidos no artigo 2 do mesmo decreto.
O artigo 3 do devandito decreto faculta o conselleiro competente por razón do servizo esencial afectado para que, mediante orde e ante cada situa
ción de folga, determine o mínimo de actividade necesaria para asegurar o mantemento de tal servizo, así como para fixar o persoal preciso para a súa prestación, oído o comité de folga.
O comité interempresas da Compañía de Radio Televisión de Galicia e as súas sociedades (RTG, S.A e TVG, S.A.) en escrito do 10 de maio de 2005, comunica a convocatoria de folga xeral que afectará a todo o persoal que presta os seus servizos para a empresa CRTVG e as súas sociedades durante as xornadas dos días 17 de xuño, desde as 22.00 horas ata as 24.00 horas, e 19 de xuño, desde as 18.00 horas ata as 24.00 horas.
Na necesaria conciliación entre o dereito constitucional de folga e o mantemento dos servizos esenciais, a Administración autonómica, de acordo coa normativa vixente e tendo en conta o acordo con data do 18 de maio de 2005, da Xunta Electoral de Galicia, no referente á necesidade de adopción das medidas necesarias para que a información do seguimento do proceso electoral e a emisión dos espazos gratuítos se realicen de xeito normal, establecendo os servizos mínimos que garantan estas emisións dentro dun servizo público esencial en relación con esta fase do proceso electoral autonómico, optou pola fixación duns mínimos indispensables para o funcionamento dos ditos servizos esenciais, que se concretan nos recollidos nos anexos que acompañan a esta orde e polas razóns que, a seguir, se indican:
-Asegurar a continuidade das emisións radiofónicas e televisivas, durante o seu horario habitual, de tal forma que se garanta a non interrupción dos servizos públicos da radiodifusión sonora e a televisión, así como os servizos imprescindibles de apoio da CRTVG.
-Garantir a produción e emisión dos programas informativos, que son considerados imprescindibles para o mantemento dos servizos públicos esenciais de información á comunidade.
-Posibilitar, de acordo co disposto na lexislación vixente, que o Goberno poida facer que se programen e difundan cantas declaracións ou comunicacións oficiais de interese público estime necesarias, con indicación da súa orixe. Por razóns de urxencia, apreciadas polo propio Goberno, estes comunicados e declaracións terán efecto inmediato.
-Asegurar así mesmo a produción e emisión da programación informativa especial que dá cobertura á xornada electoral, que se considera que forma parte, no específico momento temporal, do mantemento do imprescindible servizo público esencial de información a que se fixo referencia anteriormente, en referencia ao artigo 28 da Constitución Española.
En consecuencia, de acordo co establecido no artigo 34 da Lei 1/1983, do 22 de febreiro, reguladora da Xunta e do seu presidente, por proposta do direc
tor da Compañía de Radio Televisión de Galicia e oído o comité de folga,
DISPOÑO:
Artigo 1º.-O mínimo de actividade e o persoal preciso para asegurar o mantemento dos servizos esenciais durante a folga convocada con carácter xeral durante as xornadas do 17 de xuño, desde as 22.00 horas ata as 24.00 horas, e o 19 de xuño de 2005, desde as 18.00 horas ata as 24.00 horas, no ámbito da actividade do persoal da CRTVG e das súas sociedades, TVG, S.A. e RTG, S.A., será o establecido nos anexos que se xuntan a esta orde.
Artigo 2º.-O persoal que debe prestar os servizos a que se refire o artigo anterior será designado polo director da CRTVG.
Artigo 3º.-O incumprimento da obriga de atender os servizos mínimos fixados nesta orde será sancionado de conformidade coa lexislación vixente aplicable ao persoal laboral.
Artigo 4º.-O disposto nesta orde non suporá ningunha limitación dos dereitos que a normativa reguladora da folga recoñece ao persoal na dita situación.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de xuño de 2005.
Jesús Pérez Varela
Conselleiro de Cultura, Comunicación Social
e Turismo
ANEXO I
Servizos mínimos durante o día 17 de xuño
Compañía de Radio Televisión de Galicia
Informática.
1 técnico de sistemas de 22.00 a 24.00 horas.
Televisión de Galicia, S.A.
Documentación.
1 documentalista de 22.00 a 24.00 horas.
Edición-Realización.
4 axudantes de realización de 22.00 a 24.00 horas.
1 deseñador gráfico de 22.00 a 23.00 horas.
3 grafistas tituladores de 22.00 a 24.00 horas.
2 operadores de posprodución de 22.00 a 24.00 horas.
8 operadores-montadores de vídeo de 22.00 a 24.00 horas.
2 realizadores de 22.00 a 24.00 horas.
Medios de explotación.
1 almacenista de 22.00 a 23.00 horas.
1 oficial técnico electricista de 22.00 a 24.00 horas.
Operacións técnicas.
1 axudante de realización de 22.00 a 24.00 horas.
2 técnicos electrónicos de 22.00 a 24.00 horas.
Planificación da produción.
2 axudantes de cámara de 22.00 a 24.00 horas.
1 axudante de mantemento de 22.00 a 24.00 horas.
1 cámara de primeira de 22.00 a 24.00 horas.
2 controis de cámara de 22.00 a 24.00 horas.
2 iluminadores de 22.00 a 24.00 horas.
1 maquilladora de 22.00 a 24.00 horas.
1 operador de cámara de 22.00 a 24.00 horas.
1 operador de son de 22.00 a 24.00 horas.
1 operador produtor de son de 22.00 a 24.00 horas.
1 técnico de iluminación de 22.00 a 24.00 horas.
1 técnico de son de 22.00 a 24.00 horas.
Produción informativos.
2 axudantes de produción de 22.00 a 24.00 horas.
Redacción informativos.
1 auxiliar de informativos de 22.00 a 24.00 horas.
3 auxiliares de redacción de 22.00 a 24.00 horas.
1 presentador de 22.00 a 24.00 horas.
8 redactores de 22.00 a 24.00 horas.
1 reporteiro de 22.00 a 24.00 horas.
9 reporteiros gráficos de 22.00 a 24.00 horas.
Servizos xerais.
3 condutores de 22.00 a 24.00 horas.
Radio Televisión de Galicia, S.A.
Deportes.
1 locutor de 22.00 a 24.00 horas.
Emisións.
3 operadores de control de 22.00 a 24.00 horas.
2 técnicos de control de 22.00 a 24.00 horas.
1 técnico electrónico de 22.00 a 24.00 horas.
Informativos.
1 auxiliar de programas de 22.00 a 24.00 horas.
5 redactores de 22.00 a 24.00 horas.
Servizo técnico RTG.
1 técnico electrónico de 22.00 a 24.00 horas.
ANEXO II
Servizos mínimos durante o día 19 de xuño
Compañía de Radio Televisión de Galicia.
Informática.
3 analistas programadores de 18.00 a 24.00 horas.
1 técnico de sistemas de 18.00 a 24.00 horas.
Televisión de Galicia, S.A.
Deportes.
1 auxiliar de redacción de 18.00 a 24.00 horas.
2 reporteiros de 18.00 a 24.00 horas.
Documentación.
1 técnico de administración de 18.00 a 24.00 horas.
Edición-realización.
7 axudantes de realización de 18.00 a 24.00 horas.
2 deseñadores gráficos de 18.00 a 24.00 horas.
4 grafistas tituladores de 18.00 a 24.00 horas.
3 operadores de posprodución de 18.00 a 24.00 horas.
17 operadores-montadores de vídeo de 18.00 a 24.00 horas.
4 realizadores de 18.00 a 24.00 horas.
Medios de explotación.
1 almacenista de 18.00 a 23.00 horas.
1 oficial técnico electricista de 18.00 a 24.00 horas.
Operacións técnicas.
2 axudantes de realización de 18.00 a 24.00 horas.
1 operador montador de vídeo de 18.00 a 24.00 horas.
2 oficiais técnicos electrónicos de 18.00 a 24.00 horas.
2 técnicos electrónicos de 18.00 a 24.00 horas.
2 técnicos electrónicos de 1ª de 18.00 a 24.00 horas.
Planificación da produción.
1 axudante de cámara de 18.00 a 24.00 horas.
2 axudantes de mantemento de 18.00 a 24.00 horas.
1 axudante de produción de 18.00 a 24.00 horas.
7 cámaras de primeira de 18.00 a 24.00 horas.
4 controis de cámara de 18.00 a 24.00 horas.
4 iluminadores de 18.00 a 24.00 horas.
3 maquilladoras de 18.00 a 24.00 horas.
5 operadores de cámara de 18.00 a 24.00 horas.
3 operadores de son de 18.00 a 24.00 horas.
3 operadores produtores de son de 18.00 a 24.00 horas.
1 produtor de 18.00 a 24.00 horas.
2 técnicos de iluminación de 18.00 a 24.00 horas.
4 técnicos de son de 18.00 a 24.00 horas.
Produción informativos.
7 axudantes de produción de 18.00 a 24.00 horas.
Redacción informativos.
1 auxiliar de informativos de 18.00 a 24.00 horas.
4 auxiliares de redacción de 18.00 a 24.00 horas.
1 locutor de 18.00 a 24.00 horas.
1 presentador de 18.00 a 24.00 horas.
15 redactores de 18.00 a 24.00 horas.
2 reporteiros de 18.00 a 24.00 horas.
11 reporteiros gráficos de 18.00 a 24.00 horas.
Retransmisións.
1 axudante de produción de 18.00 a 24.00 horas.
Servizos xerais.
1 ordenanza de 18.00 a 24.00 horas.
Radio Televisión de Galicia, S.A.
Delegacións.
1 auxiliar de programas de 18.00 a 24.00 horas.
1 auxiliar de redacción de 18.00 a 24.00 horas.
1 locutor de 18.00 a 24.00 horas.
1 redactor de 18.00 a 24.00 horas.
Deportes.
1 locutor de 18.00 a 24.00 horas.
Emisións.
1 auxiliar de son de 18.00 a 24.00 horas.
1 operador de control de 18.00 a 24.00 horas.
6 técnicos de control de 18.00 a 24.00 horas.
1 técnico electrónico de 18.00 a 24.00 horas.
Informativos.
1 auxiliar de programas de 18.00 a 24.00 horas.
4 auxiliares de redacción de 18.00 a 24.00 horas.
11 redactores de 18.00 a 24.00 horas.
Programas.
1 locutor de 18.00 a 24.00 horas.
Servizo técnico RTG.
1 técnico electrónico de 18.00 a 24.00 horas.